paragraph_text: Uradak je dobio pohvale kritičara i označio je zaokret u Åkerfeldtovu i Wilsonovu glazbenom radu. Budući da nisu željeli osnovati progresivnu metal supergrupu, odlučili su se poslužiti projektom da bi istražili ezoteričnije glazbene stilove nadahnute radovima sastava Comus i glazbenika Scotta Walkera. Album nije podržan turnejom ni koncertnim nastupima, a glazbenici nisu ugovorili planove za buduću suradnju, pa su se odlučili posvetiti zasebnim glazbenim projektima.